পুলিশ জানিয়েছে, তারা হাত-পা বাঁধা অবস্থায় লাশ উদ্ধার করে। নিহতের শ্যালক শাহীন ইকবাল জানান, তার বোন শাহানা রহমান রানী মেয়ে বিপাশা-এ-নূরকে নিয়ে ৪ মে ঝিনাইদহের হারিণাকুণ্ড উপজেলার শ্রীফলতলী গ্রামের বাড়িতে যান। এর কয়েকদিন পর বড় মেয়ে ডা. অলিন বিপাশা টুম্পাও গ্রামের বাড়িতে যান। গত সোমবার শাহানারা রহমান ফোন করে তার স্বামী গোলাম রহমানের সঙ্গে যোগাযোগ করতে না পেরে তাকে ফোন করেন। মঙ্গলবার রাতে তিনি তার  বোনের ফোন পেয়ে তাদের বাসায় গিয়ে দরজায় তালা দেখতে পান। বাড়ির পেছনে পাওয়া চাবি দিয়ে তালা খুলে বাসায় শোয়ার গরে গিয়ে দেখেন গোলাম রহমান মৃত অবস্থায় খাটের উপর পড়ে আছেন। তিন কলাবাগান থানায় জানালে পুলিশ এসে লাশ উদ্ধার করে হাসপাতালে পাঠায়। কলাবাগান থানার এসআই দেলোয়ার হোসেন জানান, শরীরের কয়েকটি জায়গা ছিদ্র রয়েছে। ঘটনার পর থেকে কাজের ছেলে নূর ইসলাম (১৮) নিখোঁজ রয়েছে। তাকে পাওয়া গেলে ঘটনার আসল কারণ জানা যাবে।